《辰阳舟次蒋春岩观察绍宗 其二》
清代·黄本骥

病骨支离客里身，谁知花更瘦于人。投来缟纻交难淡，写出风霜笔有神。

节以晚香成逸品，学从老圃见天真。漫疑蒋径输陶径，得伴羊求便绝尘。

作者简介：清湖南宁乡人，字仲良，别号虎痴。道光元年举人。官黔阳教谕。通经史，尤喜金石，有痴名。尝聚秦汉以来金石文字数百种。有《圣域述闻》、《古志石华》、《嵰山绀雪》等。